google/wiki40b huggingface dataset:
De tyske riddernes ordensstat

Tilhørighet

Den nøyaktige folkerettslige status til De tyske riddernes ordensstat er noe omstridt. Siden høymesteren og biskopene var riksfyrster, kan dette tolkes slik at ordensstaten var en del av Det hellige romerske rike av den tyske nasjon. Ordensstaten kunne i så fall betegnes som et enormt rikskloster. Etter vanlig oppfatning gikk imidlertid Det tysk-romerske rikes østgrense ved Lauenburg (Pommern), slik at ordensstaten (med unntak av besittelsene i Neumark mellom 1402 og 1455) lå utenfor riket.
På den andre siden hadde Gregor IX gitt særfullmakter til Den tyske ridderordenen, som tyder på at paven betraktet ordensstaten som en del av Kirkestaten. I praksis opptrådte høymesteren derimot som suveren statsleder, nokså uavhengig av både keiser og pave.
Yunjutempelet

Yunjutempelet (kinesisk: 云居寺; pinyin: Yúnjū Sì) er et buddhistisk tempel i distriktet Fangshan, 70 kilometer sørvest for Beijing i Folkerepublikken Kina.

Historie

Tempelet ble først bygd tidlig på 600-tallet. Munken Jingwan laget i 616 den første buddhistiske skrifttavler av stein ved tempelet – han fant det nødvendig å skrive i stein i stedet for papir, ettersom diskusjonene mellom buddhister og daoister den gang kunne gå håndfast for seg. Og siden den gang fortsatte man å skrive på steintavler, i over tusen år, helt frem til år 1655. 
Stentavlene gjengir den buddhistiske religiøse kanon som ble utarbeidet under Tang-dynastiet, og dessuten et verk kjent som Qidangcan og som stammer fra Liao-dynastiets tid. 
I alt ble 1122 buddhistiske skrifter i 3572 bind produsert ved tempelet. I 1930-årene ble det meste av tempelet ødelagt.

Layout

Tempelet hadde opprinnelig seks haller. På begge sider av hallene var det dormitorier for munkene og gjestekvarter. 
Tempelet består av tolv pagoder fra Tang- og Liao-dynastiene, og tre gravpagoder fra Qing-dynastiet.
Aqua Alexandrina

Aqua Alexandrina var en romersk 22,4 km lang akvedukt som førte drikkevann fra Pantano Borghese till Alexanders badeanlegg (Thermae Alexandrinae) på Campus Martius i Roma.
Den ble konstruert i 226 e.Kr., sist av 11 akvedukter som skulle føre vann til Roma. Den ble bygd under Alexander Severus' tid ved makten for å støtte hans utbygging av Neros termer. Akvedukten fikk sitt vann fra Pantano Borghese, et vannfyllt område nær byen Gabii. De første 6,4 kilometrene gikk i en tunnel for å deretter flyte på bakkenivå. De siste 2,4 kilometrene fble vannet ført på en akvedukt oppebåret av buer av teglstein. Trolig ble vannet så ført inn gjennom Porta Maggiore og senere til Marsfeltet. Avhengig av tid på året transporterte den 120 000 til 320 000 m³ per dag.
Piura (region)

Religion

I Peru tilhører de fleste innbyggere den katolske kirke, samtidig finnes mye okkultisme, og flere steder er kristen tro blandet opp med okkulte ritualer. Piura-regionen regnes som «okkultismens sentrum» i Peru.
Den første skandinaviske misjonæren kom til Piura-regionen i 1956. Det fantes da ingen protestantisk evangelisk menighet i området.
Pinsebevegelsen (Casa de Oración) i Piura-regionen består av 80 menigheter med omtrent 3 300 medlemmer.
17. april

Navnedag

Elise, Else, Elsa
Nice-modellen

Nice-modellen (uttalt /ˈniːs/) er et scenario for den dynamiske utviklingen av solsystemet. Det er oppkalt etter beliggenheten til Observatoire de la Côte d'Azur, hvor det opprinnelig ble utviklet, i Nice, Frankrike. Scenariet foreslår en planetvandring der de gigantiske plantene vandrer fra en innledende kompakt sammensetning til sine nåværende posisjoner, lenge etter at den protoplanetariske gasskiven ble borte. På denne måten skiller den seg fra tidligere modeller av solsystemets dannelse. Denne planetvandringen brukes i dynamiske simuleringen av solsystemet for å forklare historiske hendelser, inkludert det sene tunge bombardementet av det indre solsystemet, dannelsen av Oorts sky og eksistensen av bestanden av smålegemer i solsystemet, inkludert Kuiperbeltet, neptuntrojanere og jupitertrojanere og de mange resonante transneptunske objekt som domineres av Neptun. Suksessen med å reprodusere mange av de observerte strukturene i solsystemet gjør at det i dag er allment akseptert som den nåværende mest realistiske modellen av solsystemets tidlige evolusjon, selv om det ikke er universelt favorisert blant planetforskere. En av begrensningene er å gjengi satellittsystemene i de ytre delen og Kuiperbeltet.
Al-Aqsa-moskeen

Al-Aqsa-moskéen (arabisk: المسجد الاقصى, al-Masjid al-Aqṣā, «den fjerneste moské») er en moské i Jerusalem, bygget ca. 638 e.Kr., da muslimene inntok byen. Moskeens kuppel er 56 meter i diameter, og er dermed verdens syvende største moské. På moskeens nordøstre del er det risset inn et sitat av Muhammed. Al-Aqsa-moskeen  er palestinernes største helligdom og har blitt omtalt av avisene i mange forbindelser de siste årene.
Al-Aqsa-moskéen er den tredje viktigste moské innen islam etter Masjid al-Haram (moskeen som omgir Kaba) i Mekka  og al-Masjid an-Nabawi (profeten Muhammeds moské) i Medina.  Muslimer tror at profeten Muhammed under «den nattlige ferd» ble ført fra den hellige moské i Mekka til det sted der al-Aqsa nå ligger. Ifølge islamsk tradisjon bad Muhammed med bønneretning mot dette sted til den syttende måned etter utvandringen, da han i stedet vendte seg mot Kaba.
Da Jerusalem ble inntatt av de kristne i 1099 ble al-Aqsamoskéen omgjort til hovedkvarter for Tempelridderordenen, og var det til Saladin gjenerobret byen i 1187.
Det usynlige barnet

Det usynlige barnet og andre fortellinger (svensk Det osynliga barnet och andra berättelser) en novellesamling fra 1962 av den finlandssvenske forfatteren Tove Jansson; det er den sjuende boken i serien om Mummitrollet. Boken utkom på norsk i 1963. 
Boken er ikke nødvendigvis en barnebok. Boel Westin refererer fra diskusjonen da boken utkom, hvor kritikere som Bo Carpelan og Per Olof Sundman begge peker på tvetydigheten; boken er «inte bara för barn, utan kanske främst för vuxna.» Sonja Hagemann mener også at «først og fremst er dette en bok for voksne om den nå også kan leses av barn.» Hagemann peker videre på det selvbiografiske i novellene.
Hadassah Ein Kerem-sykehuset

Hadassah Ein Kerem er et stort universitetssykehus i Jerusalem
Acetonemi

Acetonemi er opphoping av aceton i blodet. Tilstanden kan oppstå hos folk som har sukkersyke, og kan da gi brekninger og magesmerter. Acetonemi kan også oppstå hos barn om det er lenge siden de har spist, men er da ufarlig.
Café Sting

Café Sting er en kafé ved Valbergtårnet i sentrum av Stavanger som kombinerer kaféliv med kulturliv. Café Sting  åpnet sine dører i 1983 og Terje Vallestad var primus motor. Café SjakkMatt i Oslo regnes som landets første café med "c", Café Sting åpnet samme år som Sjakktmatt. Mest kjent er den årlige litteraturuka om høsten der kjente norske forfattere leser høyt fra sine verker for kafépublikum. Om våren arrangeres det årlig en jazzfestival med kjente og ukjente utøvere. Viseklubben i Stavanger benytter også stedet til å presentere kjente og mindre kjente visesangere.
Kaféen var et av stedene som deltok da Stavanger var Europeisk kulturhovedstad i 2008. Café Sting ble av Aftenbladets lesere stemt fram til førsteplass i kunstprosjektet Nabolagshemmeligheter i 2006.
Jalgaon

Demografi

Ifølge den nasjonale folketellingen i 2001 hadde Jalgaon 368 579 innbyggere. Av disse var 52 % menn og 48 % kvinner. Gjennomsnittlig lesekyndighet var 76 %, noe som var høyere enn landsgjennomsnittet på 59,5 %. Mannlig lesekyndighet var 80 %, mens 71 % av kvinnene kunne lese. 13 % av befolkningen utgjorde barn under 6 år.
Huldrelått

Huldrelått var en visegruppe fra Sandefjord, bestående av fem unge kvinner. Gruppen var aktiv fra ca 1978 til ca 1982, og fikk Prøysenprisen i 1979, for «selvstendige og velklingende bidrag til samtidig visekunst».
Gruppen besto av  Kirsti Pedersen, Lise Joelson, Kristin Holtan, Kristin Johansen og Tone Krohn Henriksen, som var mellom 16 og 19 år da de vant Prøysenprisen. Noen av dem hadde bakgrunn fra Sandefjord jentekor. Blant korets hjelpere kan nevnes daværende kultursjef i Sandefjord Bjørn Simensen, viseaktivisten Lars Hauge og NRK-medarbeideren Otto Nielsen. Det var Nielsen som nominerte gruppen til Prøysenprisen som de vant i 1979.
Gruppens repertoar var folkeviser, Alf Prøysen, middelalderballader, egne viser, Olle Adolphson og Alf Hambe; de laget sine egne arrangement. Gruppen utga ingen plater, men turnerte lokalt og regionalt, medvirket på Sandefjordsplaten i 1979 og i en oppsetning av My Fair Lady i Sandefjord høsten 1979.
Sophie Muir

Biografi

Muir fikk rulleskøyter på sin 5-årsdag i 1988 og begynte å konkurrere i 1990. Og mellom 1996 og 2002 ble hun australsk mester(første gang i 1992), 6 ganger junior- og 1 gang senior-verdensmester og verdensrekordholder. I løpet av en backpacker-tur i 2008 til Nederland og et spørsmål fra skøytetreneren Desly Hill ble hun fristet til å prøve seg på hurtigløp på skøyter (isvarianten). Hun har tre australske rekorder (100m, 500m og 1000m).
R/K-seleksjon

r-seleksjon

r-seleksjon dominerer i økologisk ustabile eller uforutsigbare miljøer, fordi evnen til rask og stor formering er viktig under slike forhold. Her er artens konkurransekraft mindre verdt, fordi evolusjon i konkurranse fort gir kortvarig gevinst når miljøet (høyst sannsynlig) endrer seg igjen. Artene med r-seleksjon har ofte liten kroppsstørrelse, tidlig fruktbar alder, kort levealder og stor formering.
Typiske eksempler er bakterier, insekter og små pattedyr som gnagere.

K-seleksjon

I stabile eller forutsigbare og lite endrende miljøer dominerer K-seleksjon. Her er det viktig å ha evne til å konkurrere med andre arter, gjennom evolusjon som øker konkurransekraften under de stabile, rådende forhold. Artenes populasjon er ofte nær det maksimale av hva miljøet kan tåle. Individene er ofte store, har lang levetid og høy fruktbarhetsalder.
Typiske eksempler er elefanter, skilpadder, hval, mennesker.

r/K-seleksjon og evolusjon

De fleste arter faller midt imellom de to ekstreme egenskapene. Dette skyldes at arter med lav konkurransekraft (r) ofte utkonkurreres og forsvinner under perioder med langvarig stabile økologiske forhold, mens tilsvarende langsomme tilpassere (K) utkonkurreres i tider med rask økologisk endring.
Det beste er dermed å kombinere r- og K-egenskaper, slik som for eksempel bartrær eller elveperlemusling som er langlevede og konkurransedyktige, men samtidig produserer store mengder avkom (frø/egg) som de ikke investerer noe i etter frøspredningen.
I områder med stor naturødeleggelse og utrydding av populasjonene i et lokalt miljø (primærsuksesjon), vil ofte typiske r-strateger være de første artene som koloniserer det nye (tomme) området. Slike arter kaller pionerarter og er kjennetegnet med stor spredningsevne, men begrenset evne til å konkurrere. K-strateger vil komme til etterhvert ettersom miljøet stabiliserer seg og konkurranseevne blir stadig viktigere.

Kritikk av teorien

Teoriene om r/K-seleksjon var svært populære på 1970-tallet, men møtte økende kritikk sent på 1980-tallet, blant annet med påstander om at de manglet tilstrekkelig empirisk belegg.
Roing under Sommer-OL 2012 – Dobbeltsculler menn

Heat

De tre første i hvert heat kvalifiserer seg til semifinalene, de resterende ror oppsamlingsheat.

Semifinaler

De første tre båtene kvalifiserer seg til finalen.
Jordskjelvet utenfor Sumatra 2009

Jordskjelvet utenfor Sumatra 2009 var et 7.6 Mw jordskjelv som fant sted utenfor Sumatra, Indonesia, klokken 17:16:10 lokal tid den 30. september 2009 (10:16:10 UTC, September 30, kl. 12:16:10 norsk tid). Jordskjelvet kom i et havområde, 50 km WNW for Padang, Sumatra, Indonesia, 225 km SW for Pekanbaru, Sumatra, Indonesia, 475 km SSW for Kuala Lumpur, Malaysia og 960 km NW for Jakarta, Java, Indonesia. Skjelvinger ble rapportert i Malaysia og Singapore. 1100 mennesker er funnet døde og mer enn 5000 er savnet.
Melissa Ohden

Tidlig liv

Ifølge papirene hennes fra sykehuset overlevde hun et abortforsøk hvor isoton saltvannsløsning ble brukt august 1977 på Saint Luke's Hospital i Sinoux, Iowa. Hun badet i saltvannet i flere døgn. Ohdens adoptivmor har sagt at ansatte på sykehuset la henne til side etter inngrepet, men at en sykepleier oppdaget at hun lagde lyder og bevegde seg på et senere tidspunkt. Etter at hun ble oppdaget av sykepleieren ble hun behandlet på sykehuset for å ha både anfall, puste- og leverproblemer, noe hun ble frisk av senere. Ohden har sagt at hun ble kastet i sykehusavfallet etter fødselen av sykehuset. Journalisten Josh Hicks i Washington post mente at Ohdens dokumenter tyder på at hun gjennomgikk medisinske tester nyfødte pleier å gå gjennom og ikke ble lagt til side. Han mente at påstanden hennes ikke var sann. I oktober 1977 ble hun adoptert av en familie.
Ohden fikk vite at hun var adoptert tidlig, men fikk ikke vite at hun overlevde en abort før hun var 14 år gammel. Det skjedde i en sammenheng da hennes eldre søster som var gravid vurderte abort og hvor foreldrene prøvde å overtale henne til å ikke gjøre det. Ohden syntes det var vanskelig å få vite bakgrunnshistorien sin. I senere tid ble hun kristen og fant trøst i det. I tillegg så ønsket hun å dele historien sin med offentligheten i håp om å påvirke abortdebatten.

Karriere

Ohden har jobbet som offentlig talsperson for organisasjonen Feminist for Life og har vært med i politiske reklamer som ble sponset av Susan B. Anthony List som ble vist i 2012. Reklamen kritiserte Barack Obamas abortpolitikk. I september 2015 vitnet hun for kongressen knyttet til etterforskningen av Planned Parenthood hvor de hadde blitt anklaget for å gi falsk informasjon om hva de gjordet med restene av aborterte fostre. Under møtet sa hun: "Jeg har trodd lenge at hvis min biologiske mor tok abort hos Planned Parenthood, så ville ikke jeg vært her". En annen pro-life aktivist; Gianna Jessen var også der. 
Ohden har vært med i ulike TV og radiosendinger. Hun var med i American Family Radio, The 700 Club, Fox News, CatholicTV's Facing Life Head On, Cumulus Media Network's Mike Huckabee show og EWTNs program: Life on the Roch and Defending Life. Hun har delt livshistorien sin i en pro-life dokumentar.
Hun har startet to organisasjoner: The Abortion Survivors Network og For Olivia's Sake. Hensikten med den sistenevnte er å opplyse hvilken effekt abort kan ha på familier. Ohden har sagt at foreldre til ufødte barn ofte feilvurderer hvilken konsekvenser valgene deres vil ha for andre. Hun sa også dette: "Datteren min ville aldri bli født hvis aborten ble gjennomført, ektemannen min ville aldri fått en kone og mine adoptive foreldre ville aldri fått barn". Ohden har en master i sosialt arbeid og har jobbet med velferd for barn, mental helse, vold, seksuelleovergrep og narkotikamisbruk.

Personlig liv

Ohden og ektemannen hennes Ryan har to barn. Den eldste datteren deres ble født på samme sykehus hvor Ohden ble født og overlevde aborten. Ohden er katolikk.
Rai 1

Bakgrunn

Italia begynte med prøvesendinger på fjernsyn i 1952, og i 1954 startet den italienske allmennkringkasteren Rai med regulære tv-sendinger. 
Den første sendingen gikk 3. januar 1954 klokken 11.00 da hallodamen Fulvia Colombo presenterte dagens program. Sendingen fant sted i Milano og ble kringkastet via senderne i Torino og Roma. Det første faste programmet gikk klokken 14.30 og kveldsprogrammet var teaterforestillingen L'osteria della posta av Carlo Goldoni. Kvelden ble avsluttet klokken 23.15 med idrettsprogrammet La Domenica Sportiva, som fremdeles sendes på Rai. Dette er selskapets lengstlevende tv-program. 
Et annet kjent Rai 1-program er TG1 (TeleGiornale 1, norsk oversettelse: TeleJournal), kanalens faste nyhetssendinger, etablert i 1952.
Kanalen har skiftet navn flere ganger. De første årene het den bare RAI, før den skiftet navn til Programma Nazionale (Nasjonalt program) da Rai 2 ble etablert i 1961. Siden het kanalen Rete 1 (kanal 1) og Rai Uno (Rai én).
Frekvensmodulasjon

Frekvensmodulasjon (FM) er informasjon som skal overføres preget inn på bærebølgen som en variasjon av dens frekvens. Den mest kjente bruken av FM er lydkringkasting. 
Med lydkringkasting som eksempel kan prinsippet enkelt forklares på denne måten: Radiosenderen sender ut en radiobølge, en bærebølge, med høyt svingetall eller frekvens, typisk rundt 100 MHz (megahertz) eller 100 millioner svingninger i sekundet. Dette frekvensområdet kalles også VHF (Very High Frequency), eller FM-båndet.
Lydbølgen som skal sendes ut, for eksempel tale eller musikk, har en bestemt bølgeform. Denne bølgeformen har mye lavere svingetall enn bærebølgen, typisk mellom 20 og 15 000 svingninger i sekundet.
Bølgeformen til lydbølgen påvirker (modulerer) så svingetakten til bærebølgen, slik at den svinger litt over og under middelverdien sin, for eksempel 100 MHz. Amplituden eller styrken av bærebølgen er konstant. Det er bare frekvensen som varierer. 
Jo mer bærebølgen svinger over og under middelverdien, desto sterkere er modulasjonen til senderen. Denne forskjellen mellom middelverdi og ytterverdi på frekvensen til bærebølgen kalles også deviasjon (avvik). Siden frekvensen svinger både over og under middelverdien, blir den totale frekvensvariasjonen, frekvenssvinget, det dobbelte av deviasjonen.
For kringkasting er maksimal deviasjon 75 kHz. Jo større deviasjon, desto større frekvensområde trenger senderen å bruke. Ulempen er at senderen tar større plass i FM-båndet. Med mindre deviasjon kan flere sendere få plass på samme del av FM-båndet. Til gjengjeld blir det mer støy i signalet.
FM brukes også for talekommunikasjon på kommersielle og amatørradiostasjoner. For talekommunikasjon er deviasjonen mindre, 5 kHz.
Radioamatører er i stor grad gått over til 2,5 kHz deviasjon for FM-repeatere på 145 og 434 MHz. Dette skyldes overgang til 12,5 kHz kanalavstand. 
FM brukes også for syntese av lyd på hørbare frekvenser. Denne teknikken, som kalles FM-syntese, ble populær da de første digitale synthesizerne kom på markedet, og ble standard for mange generasjoner av lydkort på personlige datamaskiner.

I Norge

I Norge anbefalte en arbeidsgruppe (Digitalradiogruppen) oppnevnt av Medietilsynet etter brev fra Kultur- og kirkedepartementet at FM-nettet skulle slukkes i 2014 til fordel for DAB.
Senere ble det vedtatt at NRKs FM-nett skal slukkes i 2017 til fordel for DAB, men en del lokalradiostasjoner vil fortsatt sende analogt.
Harlem Nocturne

Harlem Nocturne er en jazz-standardlåt som ble komponert av Earle Hagen og Dick Rogers i 1939.
Året efter at den var skrevet begynte Randy Brooks å bruke Harlem Nocturne som kjenningsmelodi for storbandet sitt.
Denne instrumentallåten finnes i en lang rekke utgaver. Det skal være registrert opptil 500 coverversjoner av melodien. Den er spilt inn av blant annet Johnny Otis, Glenn Miller Orchestra, Bill Haley and His Comets,, Duke Ellington, Anton Szandor LaVey, Herbie Fields, Willy DeVille, David Sanborn, Alicia Keys,  Michael Lington, Brian Setzer Orchestra, Danny Gatton, Herbie Mann, Quincy Jones og Lydia Lunch.
Den var også titelmelodien i tv-seriene Mickey Spillane's Mike Hammer og The New Mike Hammer.
UK Power Networks

UK Power Networks er et britisk nettselskap som eier og vedlikeholder distribusjonsnett i Sørøst-England, Øst-England og London, et område på tilsammen 30 000 km² og ca. åtte millioner kunder.
Selskapet ble stiftet i oktober 2010.
Pseudimalmus

Utseende

Pachystolini er små til middelsstore, brunlige trebukker. Kroppsformen er sylindrisk. Dekkvingene har ofte lysere tegninger.

Levevis

Som de fleste andre trebukker borer larvene i ved.

Utbredelse

Arten er bare kjent fra Den demokratiske republikken Kongo.
Quatro MPN

Quatro MPN er et selskap registrert på Seychellene grunnlagt i 2008 av svenske Uno Karlsson og norske Asle Gunnar Frydenlund.
Selskapet fremholder på sine hjemmesider at de har hundrevis av distributører over hele verden, og markedsfører seg selv som en enestående mulighet til å tjene penger. Det har fremkommet kritikk av selskapet, deriblant påstander om pyramidespill. Dette begrunnes blant annet med Frydenlunds tidligere delaktighet i pyramidespill som World Games Inc..
Ifølge britiske myndigheter ble det britiske selskapet Quatro MPN Limited oppløst sommeren 2010.

QCoopers

I 2009 lanserte Quatro konseptet QCoopers, hvis markedsføring og forretningsmodell lignet mye på pyramideselskapet Global Pension Plan. Medlemmer av Quatro fikk tilbud om rabattert medlemskap, mens ikke-medlemmer kunne betale 60 € og oppover for å bli medlem. Det ble lovet en avkastning på opptil 1000 ganger innsatsen, og at det bare var plass til et visst antall medlemmer. Når alle plassene var fylt opp skulle utbetalingene starte. Ifølge selskapets egne nyhetsbrev skjedde dette 25. april 2010, men det har aldri blitt utbetalt den forespeilede avkastning.
Aziziye

Aziziye (tidligere Çermük, til 2008 Ilıca; kurdisk: Çêrmik) er en by, og et fylke, i den tyrkiske provinsen Erzurum i Øst-Anatolia. Byen Aziziye har 40.350 innbyggere, og fylket av samme navn 52.403 (pr. 2008). Aziziye ligger vest i provinsen og grenser til provinsen Bayburt.
Til tidlig på 1900-tallet var Aziziye en by bebodd av armenere. Navnet Ilıca er en tyrkisk oversettelse av den opprinnelig armenske navnet Çermug.
Elven Pulur Çayı munner ved Aziziye ut i den mot vest strømmende elven Karasu, kildeelv til Eufrat.
Tempelprostitusjon

Tempelprostitusjon, rituell prostitusjon, eller religiøs prostitusjon, henviser til den praksis å ha seksuell omgang (med en annen person enn ens ektefelle) i en religiøs eller hellig hensikt. En kvinne beskjeftiget i en slik praksis er stundom karakterisert som en tempelprostituert eller hierodule, men merk at moderne konnotasjoner av begrepet «prostituert» kan eller kan ikke være hensiktsmessig, gitt den religiøse og kultiske betydning av disse aktivitetene. Begrepet prostituert kommer fra latin prostituere, fra pro- «før» + statuere «å stå», «fastslå» (jfr. statuere, statuett). Den moderne forestillingen «kjøp og salg av seksuelle tjenester» er ikke knyttet til etymologien av begrepet.

Revisjonistiske syn

En del moderne forskere, eksempelvis Robert A. Oden, Stephanie Lynn Budin, og andre har stilt spørsmål om hellig prostitusjon som en institusjon hvor kvinner og menn solgte sex til fordel for guddommene og templene i det hele tatt noen gang har faktisk eksistert. Denne skepsisen synes å være i mindretall og ikke alle andre forskere er overbevist av motargumentasjonen.

India

Praksisen med devadasi, slik den har blitt betraktet, og tilsvarende former for rituell prostitusjon i sørlige India (som basavi) som involverte dedikerte mindreårige piker fra landsbyene i et rituelt ekteskap til en guddom eller et tempel, og som da arbeidet i tempelet og tjenestegjorde som medlemmer av en religiøs orden. Menneskerettsorganisasjonen Human Rights Watch hevder at devadasis er tvunget til i det minste i en del tilfeller til å tjenestegjøre som prostituerte for medlemmer av orden som er av høykaste. Ulike statlige myndigheter i India har fremmet lover som skal forby denne praksisen.

Nepal

Deuki er en skikk fra oldtiden som ble praktisert i de vestlige områdene av Nepal hvor unge piker blir ofret til det lokale hindutempelet for å oppfylle tidligere løfter. Pikene skal tjenestegjøre i tempelet, men på grunn av deres alder eller mangel på ferdigheter ender de ofte opp som prostituerte for templene. Denne praksisen minner om den indiske devadasi-tradisjonen. Dette blir fortsatt praktisert i Nepal, men skal etter sigende være i tilbakegang.

Moderne tilfeller i vesten

på 1970-tallet og tidlig på 1980-tallet benyttet en del religiøse kulter en form for «hellig» prostitusjon som en måte å rekruttere nye tilhengere. Blant disse var den amerikanske ny-religiøs bevegelsen Children of God, senere kalt for «The Family», som kalte denne praksisen for «Flirty Fishing», noe som kan oversettes til «flørt-fisking». Kulten oppga denne praksisen på grunn av den voksende AIDS-epidemien.